Kritika síce tento album na začiatku rozobrala na drobné, ale album Wish You Were Here mal rozmer ktorý bol v súlade s očakávaním. Najjednoduchšie by bolo prerobiť inú verziu projektu Dark Side Of The Moon, ale Roger bol príliš veľký perfekcionista a tak dotlačil skupinu za ich vtedajšie predstavy. Roger si vytvoril reputáciu textára, poslucháči albumov skupiny sa mohli popri počúvaní hudby sústrediť aj na zmysel textov. Vzťahy medzi členmi skupiny boli ovplyvnené aj tým, že uzavreli manželstvá, ich záujmy sa týmto rozptýlili mimo hudobného smeru. Takisto sa rozdelili títo štyria ľudia do dvoch skupín. Roger mal bližšie k Nickovi a David bol viac zadobre s Rickom.